Vietnamra lecsapott a Ketsana tájfun, több tucatnyi halálos áldozat
Vietnamra lecsapott kedden a Ketsana tájfun, az ítéletidõnek máris 32 halálos áldozata van hivatalos közlés szerint.
A tájfun Quang Nam tartományban, Da Nang városától 60 kilométerrel délre csapott le az indokínai országra, de öt másik tartományt is érint. A szél erõssége meghaladja a 140 kilométert óránként. Kidõlt fák, leszakadó elektromos vezetékek okoztak egyebek között haláleseteket. Hivatalos vélemény szerint az ország három évtizede nem tapasztalt a mostanihoz hasonló pusztító tájfunt.
A vietnami hatóságok legalább 170 ezer ember biztonságos helyre menekítését rendelték el.
Akadozik a térségben a telefonösszeköttetés és az energiaszolgáltatás is. Megpróbálják helyreállítani a februárban átadott Dung Kvat olajfinomító áramellátását, az üzem a múlt hónap óta áll áramszünet miatt, a tervek szerint szerdán már 65 százalékos kapacitással dolgozott volna. A gyárnak októberben napi 140 ezer hordó kõolajat kellene kibocsátania.
A Ketsan a Fülöp-szigetekrõl érkezett Vietnamba, és Laosz felé tart. A Fülöp-szigeteken 246 ember halálát okozta, az anyagi kárt 100 millió dollár körüli összegre becsülik. A Fülöp-szigetek közben már egy újabb tájfunra készül fel, amely most alakul ki a Csendes-óceánon, és várhatóan a hét második felében éri el az északi Luzon szigetét.
külföldi hírek idõjárás